For å få suksess med kjøkkenhagen, er det noen vurderinger du bør gjøre før du tar første spadestikk. En kjøkkenhage må nemlig ha godt med lys. Uten nok lys vokser plantene for lite, og du får ikke fullt utbytte av anstrengelsene dine.
En jord som er gjennomvevd av trerøtter er uegnet til å dyrke som kjøkkenhage. Unngå derfor som et minimum å plassere kjøkkenhagen i arealet under trekronene i hagen.
Trærne bidrar til å gi noe le i hagen. Le er ingen betingelse for å dyrke kjøkkenhage, men det er langt mer behagelig å oppholde seg i hagen hvis det ikke konstant blåser kraftig.
Jordlaget kan imidlertid variere mye, avhengig av hvordan jorda har vært dyrket eller behandlet opp gjennom årene. Jo flere mark og mikroorganismer jorda inneholder, desto bedre er den å dyrke i.
Under det øverste laget ligger råjorda. Den består hovedsakelig av leire eller sand – eller en blanding av begge deler. Leire er bra til å holde på vann og næringsstoffer, mens sandjord nærmest oppfører seg som en sil, hvor både vann og næring renner raskt gjennom.